आज आप को अपने गांव, अपनी मां और दादी की याद आ सकती है। सलाइयों में फंसकर ऊन जब स्वेटर बन जाया करता था, नानी का वो पहला स्वेटर याद है आपको, ऊन का वो गोला लेकर जब आप दरवाजे की तरफ भागते थे, वो महफ़िल जो सर्दियों में आंगन और छतों पर सजती थी, जब मां, बुआ, नानी और दादियां आपके लिए स्वेटर बुनती थी, वो भी क्या दिन थे। उस बीच उलझी ऊन को सुलझाकर गोला बनाना बच्चों का पसंदीदा काम हुआ करता था। लोग कहते थे कि उन रंगीन धागों से महिलाएं स्वेटर नहीं 'रिश्ते' बुनती हैं लेकिन पिछले कुछ साल से स्वेटर बुनने का ये चलन कम होता जा रहा है।